Predlog SKLEP SVETA o odobritvi, v imenu Evropske unije, Izjave o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane /* COM/2015/01 final - 2015/0001 (NLE) */





OBRAZLOŽITVENI MEMORANDUM Ribiškim plovilom, ki plujejo pod zastavo Venezuele, je že več desetletij dovoljeno obratovati v izključni ekonomski coni francoskega čezmorskega departmaja Gvajana. Uredba Sveta (ES) št. 1006/2008 z dne 29. septembra 2008 (uredba o dovoljenjih za ribolov)[1] in zlasti člen 21 Uredbe določata, da je za podelitev dovoljenj za ribolov plovilom tretjih držav v vodah EU potreben mednarodni sporazum o ribolovu. EU ni sklenila tovrstnega mednarodnega sporazuma o ribolovu z Venezuelo. Vendar se je zaradi gospodarskega in družbenega pomena teh ribolovnih dejavnosti ter ker sta Svet in Komisija menila, da bi bila njihova prekinitev neprimerna, uporabljala drugačna praksa, pri čemer se je dostop ribiškim plovilom Venezuele, ki obratujejo v vodah EU ob obali francoskega departmaja Gvajana, zagotovil v obliki izjave Sveta, ki ima v skladu s sodno prakso Meddržavnega sodišča pravne učinke v mednarodnem pravu. Ta mednarodni instrument ni omejen le na to, da se tujim plovilom odobrijo ribolove možnosti, temveč je bolj namenjen temu, da se zagotovi mednarodna podlaga za to, da postane dostop odvisen od protistoritve (npr. zahteva, da se določen delež ulova raztovori v Francoski Gvajani) ter da se za zadevna plovila uvede množica ohranitvenih in nadzornih ukrepov (npr. glede posebnega ribolovnega orodja, ladijskega dnevnika in zahtev v zvezi z opazovanjem). V okviru tega mehanizma uredba o TAC in kvotah v svoji prilogi določa, da se plovilom Venezuele, ki obratujejo v vodah Francoske Gvajane, dodeli določeno število ribolovnih dovoljenj. Sodišče je v svoji sodbi z dne 26. novembra 2014 o skupnih zadevah C-103/12 in C-165/12 (Evropski parlament in Komisija proti Svetu) Sklep Sveta 2012/19/EU z dne 16. decembra 2011 o Izjavi o odobritvi ribolovnih možnosti v vodah EU za plovila Venezuele v izključni ekonomski coni ob obali Francoske Gvajane razglasilo za ničnega: Sodišče je jasno potrdilo, da spadajo sklepi o sklenitvi zunanjih sporazumov o ribolovu v celoti na področje uporabe člena 43(2) PDEU (v povezavi z veljavnim postopkom iz člena 218 PDEU, tj. člena 218(6)a(v) za sklepe o sklenitvi), in zavrnilo stališče, da bi tovrstni sklepi lahko spadali na področje uporabe člena 43(3) PDEU. Sodišče je odločilo, da se učinki sklepa Sveta v razumnem roku od datuma sodbe ohranijo v veljavi do začetka veljavnosti novega sklepa, ki se sprejme na ustrezni pravni podlagi. Zato je bil potreben ta predlog. Predlog nima proračunskih posledic. 2015/0001 (NLE) Predlog SKLEP SVETA o odobritvi, v imenu Evropske unije, Izjave o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 43(2) v povezavi s členom 218(6)(a)(v) Pogodbe, ob upoštevanju predloga Evropske komisije, ob upoštevanju odobritve Evropskega parlamenta, ob upoštevanju naslednjega: (1) Pod pogojem, da upoštevajo veljavne pravno zavezujoče akte Unije o ohranjevanju in upravljanju ribolovnih virov, ribiška plovila, ki plujejo pod zastavo Bolivarske republike Venezuele (v nadaljnjem besedilu: Venezuela), že več desetletij opravljajo ribolovne dejavnosti v vodah EU, ki so v izključni ekonomski coni ob obali Francoske Gvajane. (2) Predelovalna industrija v Francoski Gvajani je odvisna od iztovora teh ribiških plovil in zato bi bilo treba zagotoviti kontinuiteto teh dejavnosti. (3) Svet je 16. decembra 2011 sprejel Sklep Sveta 2012/19/EU o Izjavi o odobritvi ribolovnih možnosti v vodah EU za ribiška plovila Venezuele v izključni ekonomski coni ob obali Francoske Gvajane[2], ki je bil razglašen za ničnega s sodbo Sodišča z dne 26. novembra 2014[3], s katero pa so se njegovi učinki ohranili v veljavi za razumno obdobje. Za zagotovitev kontinuitete dostopa po sodbi Sodišča mora Svet ponovno sprejeti Sklep o izjavi, naslovljeni na Venezuelo, v kateri potrdi, da je pripravljen izdati ribolovna dovoljenja za določeno število ribiških plovil, ki plujejo po zastavo Venezuele, pod pogojem, da upoštevajo veljavne pravno zavezujoče akte Unije; ker je izjava že bila priglašena, je ni treba ponovno priglasiti – SPREJEL NASLEDNJI SKLEP: Člen 1 Izjava, ki jo je Evropska unija naslovila na Bolivarsko republiko Venezuelo, o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane (v nadaljnjem besedilu: Izjava) se odobri v imenu Evropske unije. Besedilo Izjave je priloženo k temu sklepu. Člen 2 Ta sklep začne veljati tretji dan po objavi v Uradnem listu Evropske unije. V Bruslju, Za Svet Predsednik [1] UL L 286, 29.10.2008, str. 33. [2] UL L 6, 10.1.2012, str. 8. [3] Združeni zadevi C-103 in 165/12, Evropski parlament in Komisija proti Svetu. PRILOGA Izjava, naslovljena na Bolivarsko republiko Venezuelo, o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane k predlogu Sklepa Sveta o odobritvi, v imenu Evropske unije, Izjave o odobritvi ribolovnih možnosti v vodah EU za ribiška plovila, ki plujejo pod zastavo Bolivarske republike Venezuele v izključni ekonomski coni ob obali Francoske Gvajane 1. V skladu s pogoji, določenimi v tej izjavi, Evropska unija izda ribolovna dovoljenja za določeno število ribiških plovil, ki plujejo pod zastavo Bolivarske republike Venezuele, da opravljajo ribolov v delu izključne ekonomske cone ob obali Francoske Gvajane, ki se nahaja več kot 12 morskih milj od temeljnih črt. 2. V skladu s členom 22 Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti[1] ribiška plovila, ki plujejo pod zastavo Bolivarske republike Venezuele in za katera je bilo izdano dovoljenje za ribolov, med ribolovom na območju iz odstavka 1 upoštevajo določbe skupne ribiške politike Evropske unije glede ohranitvenih in nadzornih ukrepov in druge določbe zakonodaje Evropske unije, ki urejajo ribolov na tem območju. 3. Natančneje, ribiška plovila, za katera je bilo izdano dovoljenje in plujejo pod zastavo Bolivarske republike Venezuele, upoštevajo vsa zadevna pravila ali predpise Evropske unije, ki med drugim določajo staleže rib, ki jih lahko lovijo, največje število ribiških plovil, za katera je bilo izdano dovoljenje, in delež ulova, ki ga je treba iztovoriti v pristaniščih Francoske Gvajane. 4. Brez poseganja v ureditev za odvzem dovoljenj posameznim ribiškim plovilom, ki plujejo pod zastavo Bolivarske republike Venezuele, zaradi neupoštevanja katerih koli zadevnih pravil ali predpisov Evropske unije lahko Evropska unija kadar koli z enostransko izjavo umakne specifično obveznost, izraženo v tej izjavi za odobritev ribolovnih možnosti. [1] UL L 286, 29.10.2008, str. 33.